ທ່ານປະທານກຳມາທິການເສດຖະກິດຂອງສະພາແຫ່ງຊາດ ຫງວຽນວັນເຢົ່າ
(ພາບປະກອບ)
ຕອນເຊົ້າວັນທີ 29/02, ຢູ່ແຂວງກວາງບິ່ງ, ກຳມາທິການເສດຖະກິດຂອງສະພາແຫ່ງຊາດ ໄດ້ຈັດວາລະປະຊຸມຄົບຄະນະສຸດທ້າຍຂອງກຳມາທິການເສດຖະກິດສະພາແຫ່ງຊາດຊຸດທີ 13, ກວດກາບາງບົດລາຍງານເພີ່ມເຕີມຂອງລັດຖະບານ ກະກຽມເນື້ອໃນກອງປະຊຸມສະໄໝສາມັນເທື່ອທີ 11 ສະພາແຫ່ງຊາດຫວຽດນາມຊຸດທີ 13 ຈະມາເຖິງ. ທ່ານປະທານ ກຳມາທິການເສດຖະກິດຂອງສະພາແຫ່ງຊາດ ຫງວຽນວັນເຢົ່າ, ໃຫ້ຮູ້ວ່າ, ວາລະປະຊຸມເທື່ອສຸດທ້າຍຂອງສະພາແຫ່ງຊາດຊຸດທີ 13 ຈະມາເຖິງ ຈະຕັດສິນຫຼາຍບັນຫາສຳຄັນ; ຮັບຟັງບົດລາຍງານອາຍຸການຂອງສະພາແຫ່ງຊາດ, ປະທານປະເທດ, ລັດຖະບານ, ອົງການໄອຍະການປະຊາຊົນສູງສຸດ, ສານປະຊາຊົນສູງສຸດ, ຫົວໜ້າອົງການກວດສອບບັນຊີແຫ່ງລັດ… ສະພາແຫ່ງຊາດກໍປຶກສາຫາລື, ປະກາດມະຕິພັດທະນາເສດຖະກິດສັງຄົມໄລຍະ 2016 – 2020, ຮັບຮອງເອົາ ແລະ ໃຫ້ຄຳເຫັນໃສ່ກົດໝາຍໃໝ່ 7 ສະບັບ, ໃນນັ້ນມີກົດໝາຍວ່າດ້ວຍການແຫ່ຂະບວນປະທ້ວງ; ພ້ອມທັງສະຫງວນເວລາສ່ວນຫຼາຍເພື່ອເຮັດວຽກງານບຸກຄະລາກອນໃຫ້ສະພາແຫ່ງຊາດຊຸດທີ 14.
(ແຫຼ່ງຄັດຈາກ VOV)